alexandrainst/scandi-wiki huggingface dataset:
Nettbuss Øst

Nettbuss Øst AS, tidligere Nettbuss Lillestrøm AS, var Nettbuss' regionsselskap for det sentrale østlandsområdet. Selskapets aktiviteter ble først samlet i 1992, da NSB Biltrafikks driftsenhet NSB Biltrafikk Lillestrøm ble etablert med hovedkontor på Lillestrøm. Driftsenheten ble døpt om til Nettbuss Lillestrøm i 2000, og gjort om til datterselskap i 2001. Fra 2011 var selskapet kjent som Nettbuss Øst, mens hovedkontoret ble flyttet til Oslo i 2013. Selskapet opphørte ved utgangen av 2015 i forbindelse med at Nettbuss bestemte seg for å avvikle de regionale selskapene.

Selskapets virksomhet har først og fremst vært rutetrafikk i Oslo, Akershus og Hedmark, men etter hvert også Oppland og Østfold og flyplassbussene på Oslo lufthavn. Fra august 1998 har selskapet drevet TIMEkspressen linje 2, og linje 15 fra 1. mai 2008, i tillegg til Elverumekspressen.

Historie
NSB Biltrafikk Lillestrøm ble etablert som en driftsenhet for Akershus under NSB Biltrafikkdivisjonen ved sammenslåingen av Odal–Eidsvollrutene og Hølandsrutene 1. januar 1992. To år senere ble driftsenheten i Hedmark, NSB Biltrafikk Kongsvinger, oppløst og underlagt Lillestrøm.

I 1995 ble noen av de første bussanbudene i Norge gjennomført, og NSB Biltrafikk Lillestrøm vant både den nyopprettede rute 364 Blystadlia–Helsfyr for Stor-Oslo Lokaltrafikk og Filipstad–Solemskogen og Brekkekrysset–Maridalen for Oslo Sporveier. Alle med oppstart i 1996. To nye anbudskontrakter ble også vunnet i 1996.

10. februar 2000 ble driftsenheten omdøpt til Nettbuss Lillestrøm, i forbindelse med at NSB Biltrafikk ble omdøpt til Nettbuss. Høsten 2001 ble driftsenheten omdannet til eget datterselskap ved at man overtok Gardermobussene AS, som igjen ble omdøpt til Nettbuss Lillestrøm AS.

1. juli 2010 ble Nettbuss Ringerike splittet mellom Nettbuss Drammen og Nettbuss Lillestrøm, og selskapet overtok med det Nettbuss sin trafikk i Vestoppland. 1. januar 2011 endret selskapet navn til Nettbuss Øst AS for å bedre gjenspeile selskapets geografiske omfang.

I 2013 ble Nettbuss sine aktiviteter i Østfold innlemmet i Nettbuss Øst. Nettbuss Østfold ble innlemmet 1. januar, mens BorgBuss ble innlemmet 1. juli. Høsten 2013 ble også hovedkontoret flyttet fra Lillestrøm til Nettbuss' konsernhovedkontor i Oslo.

I 2015 ble det bestemt at Nettbuss skulle gå bort fra regionale datterselskaper, og selskapet ble juridisk innfusjonert i morselskapet 16. desember, men ble i praksis drevet som et eget selskap til og med 31. desember.

Referanser

Tidligere datterselskaper i Nettbuss
Tidligere norske busselskaper
Kollektivtransport i Oslo
Kollektivtransport i Innlandet
Kollektivtransport i Viken
Selskaper opphørt i 2015
Østfolds samferdselshistorie
Akershus' samferdselshistorie
Oslos samferdselshistorie
Hedmarks samferdselshistorie
Opplands samferdselshistorie
Robert Scheifler

Robert William Scheifler (født 1954 i Kirkwood i Missouri) er en amerikansk informatiker. Schleifer har en bachelor of science-grad i matematikk og en M.S. i informatikk ved Massachusetts Institute of Technology. Han er mest kjent for å ha ledet utviklingen av vindussystemet X fra prosjektets fødsel til nedleggelsen av MIT X Consortium i 1996. Han ble senere en av arkitektene av nettverksarkitekuren Jini fra Sun Microsystems.

Referanser 

 

Informatikere fra USA
Matematikere fra USA
Massachusetts Institute of Technology
Vindussystemet X
Personer fra Saint Louis County i Missouri
Fødsler i 1954
Al-Qa’im

Al-Qa’im er en irakisk by som ligger ca 400 km nordvest for Bagdad, nær grensen til Syria. Byen ligger langs elven Eufrat, i Al Anbar provinsen, og har ca 150,000 innbyggere.

Referanser

Byer i Irak
Byer ved Eufrat
Autoritetsargument

Autoritetsargument (latin: argumentum ad verecundiam) også appellere til autoritet er en vanlig form for argument som leder til en tankefeil (logisk feilslutning) når brukt i en logisk eller vitenskapelig argumentasjon.

I uformell argumentasjon er å appellere til autoritet en form for argument som forsøker å etablere en statistisk syllogisme. Å appellere til autoritet er avhengig av et argument på formen:

 A er en autoritet på et bestemt område
 A sier noe om det området
 A har antagelig rett

Feilaktige eksempler på bruk av appell til autoritet inkluderer bruk i sammenheng med logisk-resonnement, og appellere til posisjonen til en autoritet eller autoriteter for å tilbakevise bevis, da autoriteter kan gjøre feilaktige bedømmelser ved feil, bias, uærlighet eller falle for gruppetenkning. Dermed er å appellere til en autoritet ikke et troverdig argument for å stadfeste fakta, da sannhet eller løgn, eller rimelighet eller urimelighet av en tro, er uavhengig av de som godtar eller avviser den.

Se også 
Ipse dixit
Uformel feilslutning
Name-dropping
Manifesto of the Ninety-Three
Woozle-effekt

Referanser

Kilder

Eksterne lenker
 
 

Tankefeil
Relevansetankefeil
Kate Allen

Kate Allen (født 25. april 1970) er en østerriksk triatlet.

Hun representerte landet sitt under Sommer-OL 2004 i Athen, der hun tok gull.

Referanser

Eksterne lenker 
 

Østerrikske triatleter
Olympiske mestere for Østerrike
Medaljevinnere under Sommer-OL 2004
Deltakere for Østerrike under Sommer-OL 2004
Triatleter under Sommer-OL 2004
Deltakere for Østerrike under Sommer-OL 2008
Triatleter under Sommer-OL 2008
Fødsler i 1970
Petter Eliassen (krimhelt)

Petter Eliassen er hovedperson og krimhelt i Kolbjørn Hauges kriminallitteratur. Han er en gudfryktig og stillfarende lensmann fra Ryfylke i Rogaland. Eliassen drikker ikke, røyker ikke, har ingen psykiske problemer, er godt gift, trofast, og har ingen eksentriske trekk.

Sammen med KRIPOS-etterforsker Arthur Andersen, og hans svært så løsaktige kollega Håkon Brenna, danner disse tre en uslåelig trio. I fem krimbøker, skrevet på nynorsk, møter vi trioen på stadig nye oppdrag.

Kolbjørn Hauge hadde en klar tanke bak å skape Eliassen slik. I et intervju med Haugesunds Avis 8.april 2003 sier han følgende:
«Etterforskerne i krimbøker er gjennom tidene blitt framstilt feil i forhold til virkeligheten. De er fraskilte, alkoholiserte og har problemer på mange områder. Jeg ville skape noen fjernt fra den prototypen.»

Petter Eliassen figurerer i følgende bøker:

 Heit Juice
 Død mann i boks
 Til jord skal du bli
 Over mitt lik
 Nord og ned

Referanser 
En pietistisk krimhelt fra landet, bokbloggeir.com

Personer i kriminallitteraturen
Fiktive politifolk
Monuriki

Monuriki er en ubebodd øy i Stillehavet som utgjør en del av øygruppa Mamanuca i Fiji. Øya var en av stedene hvor innspillingen av filmen Cast Away fra 2000 ble gjort.

Øyer i Fiji
Simon Thompson

Simon Thompson (født 10. desember 1977) er en liechtensteinsk triatlet.

Han representerte landet sitt under Sommer-OL 2004 i Athen, der han ble nummer 10.

Referanser

Eksterne lenker 
 

Australske triatleter
Deltakere for Australia under Sommer-OL 2004
Triatleter under Sommer-OL 2004
Fødsler i 1977
Mohammed Emwazi

Mohammed Emwazi (født Muhammad Jassim Abdulkarim Olayan al-Dhafiri; arabisk: محمد جاسم عبد الكريم عليان الظفيري‎; 17. august 1988, død 12. november 2015), også kjent som Jihadi John, var en britisk araber som angivelig utførte flere halshugginger for Den islamske staten Irak og Levanten.

Referanser 

Briter
Personer tilknyttet den islamske staten i Irak og Levanten
Personer fra Vest-Asia involvert i terroraktivitet
Personer drept i krigen mot terror
Personer som led en voldelig død
Rio (vindussystem)

Rio er et vindussystem for det distribuerte operativsystemet Plan 9 fra Bell Laboratories. Det er velkjent for sin rolle i å holde vindushåndteringen transparent for applikasjonen. Dette tillater rio å kjøre på innsiden av en annen vindusbehandler. Rio ble lansert den 28. april 2002.

Eksterne lenker
 Rio: Design of a Concurrent Window System av Rob Pike
 rio(1) manpage  - Rio manualen.
 rio man page(4)

Plan 9
Vindussystemer
Programvare fra 2002
2002 i USA
Semiotinae

Semiotinae er en gruppe av biller som hører til familien smellere (Elateridae). Denne gruppen omfatter de største smellerne.

Utseende 
Middelsstore til ganske store (20–40 millimeter), slanke smellere, gjerne rødbrune med svarte tegninger. Hodet er forholdsvis stort og bredt, foran med to tenner, fasettøynene rundede og litt utstående. Antennene er forholdsvis korte (når omtrent bak til midtveis på pronotum) og sagtakkede. Pronotum er lengre enn bredt, tett og kraftig punktert, med nokså rette sidekanter og skrått, spisst tilbaketrukne bakhjørner. På sidene er det en S-formet, opphøyet fold. Dekkvingene er sterkt tilspisset bakover.

Levevis 
Larvene lever for det meste under barken på nylig døde trær. De er trolig rovdyr som angriper blant andre fluelarver.

Utbredelse 
Gruppen er utbredt i Sør- og Mellom-Amerika.

Systematisk inndeling 

Inndelingen følger . Gruppen blir noen ganger plassert i underfamilien tannsmellere.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Semiotinae Jacobson, 1913
 Slekten Oistus Candéze, 1857 - kan også plasseres i Oxynopterinae
 Slekten Semiotinus Pjatakowa, 1941 – 17 beskrevne arter
 Slekten Semiotus Ecshcsholtz, 1829 – 82 beskrevne arter

Referanser

Kilder 
 Tree of life - Semiotinae

Eksterne lenker 
 
 americaninsects.net – Semiotus ligneus

Smellere
Biller formelt beskrevet i 1913
Subprotelaterinae

Subprotelaterinae er en gruppe av biller som hører til familien smellere (Elateridae). Denne gruppen omfatter de største smellerne.

Utseende 
Nokså små, parallellsidige, mørke smellere. Hodet er kort og bredt, antennene forholdsvis korte og litt spoleformede. Pronotum er tett og kraftig punktert, bakhjørnenene spisst, men ikke særlig langt tilbaketrukket. Dekkvingene har lyse tegninger og tydelige punktstriper.

Utbredelse 
Gruppen er utbredt i Sørøst-Asia.

Systematisk inndeling 

Inndelingen følger . 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Subprotelaterinae Fleutiaux, 1920
 Slekten Subprotelater Fleutiaux, 1916
 Subprotelater bakeri Fleutiaux, 1916
 Subprotelater guttatus Fleutiaux, 1919
 Subprotelater hisamatsui Nakane, 1987
 Subprotelater japonicus Nakane & Hisamatsu, 1991
 Subprotelater williamsi Van Zwaluwenburg, 1942

Referanser

Kilder 
 Tree of life - Subprotelater

Eksterne lenker 
 
 Tegning av Subprotelater sp.

Smellere
Biller formelt beskrevet i 1920
Sørøst-Asias insekter
Thylacosterninae

Thylacosterninae er en gruppe av biller som hører til familien smellere (Elateridae). Denne gruppen omfatter de største smellerne.

Utseende 
Middelsstore, forholdsvis korte og brede, sylindriske smellere. De er gjerne ganske fargerike, tegnet i rødt eller gult og svart. Hannene har gjerne kamformede antenner.

Utbredelse 
Gruppen er vidt utbredt i tropene.

Systematisk inndeling 

Inndelingen følger . 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Thylacosterninae Fleutiaux, 1920
 Slekten Balgus Fleutiaux, 1920 - Neotropisk
 Slekten Cussolenis Fleutiaux, 1918 - India til Ny-Caledonia og Australia
 Slekten Lumumbaia Muona & Vahtera, 2009 - tropisk Afrika
 Slekten Pterotarsus Guérin-Méneville, 1832 - Neotropisk
 Slekten Thylacosternus Bonvouloir, 1875 - Neotropisk

Referanser

Kilder 
 Tree of life - Thylacosterninae

Eksterne lenker 
 

Smellere
Biller formelt beskrevet i 1920
Arthur Gue Cissé

Arthur Gue Cissé (født 29. desember 1996) er en ivoriansk friidrettsutøver som konkurrerer i sprintløp. Han kom på 2.-plass på 100 m i Juniorafrikamesterskapet i friidrett 2015.

Idrettskarrière 
2014
Cissé dektok i østafrikamesterskapet i friidrett for juniorer i 2014 (championnats d'Afrique juniors Zone 2 d'athlétisme), der han kom på 1.-plass på 100 meter. I Meeting international de la ville de Ouagadougou (MIAVO) kom han på 3.-plass på 100 meter, med 10,85. Han kom på 2.-plass på 200 meter i det nasjonale juniormesterskapet i friidrett.

I august deltok han i Afrikamesterskapet i friidrett 2014, men ble slått ut i semifinalen, der han løp på 10,86.

2015
Cissé deltok i Juniorafrikamesterskapet i friidrett 2015, der han kom på 2.-plass på 100 meter, bak Divine Oduduru fra Nigeria. Han løp også 200 meter, der han kom på 5.-plass. I april deltok han i Bamako CAA meet i Mali, der han kom på 3.-plass på 100 meter, med tiden 10,64.

Han deltok også i Panafrikanske leker 2015, der han deltok på det nigerianske stafettlaget som vant 4 x 100 meter. Han deltok også på 100 meter, men her ble han slått ut i semifinalen, der han løp på 10,55 og fikk 18. beste tid.

2019
Han deltok på 100 meter under VM i friidrett 2019 der han ble utslått i semifinalen.

2021
Han representerte landet sitt under Sommer-OL 2020 i Tokyo på 100 meter der han ble utslått i semifinalen.

Referanser

Eksterne lenker 
 
  Profil hos All-Athletics 

Ivorianske sprintere
Deltakere for Elfenbenskysten under VM i friidrett 2019
Deltakere for Elfenbenskysten under Afrikamesterskapet i friidrett 2018
Deltakere for Elfenbenskysten under Sommer-OL 2020
Friidrettsutøvere under Sommer-OL 2020
Deltakere for Elfenbenskysten under VM i friidrett innendørs 2022
Deltakere for Elfenbenskysten under VM i friidrett innendørs 2018
Deltakere for Elfenbenskysten under VM i friidrett 2022
Badderen

Badderen er ei bygd i Kvænangen kommune i Troms. Den ligger innerst i Badderfjorden, rundt 13 kilometer sør for kommunesenteret Burfjord. Europavei 6 går gjennom bygda. Grunnkretsen Badderen, som også omfatter grenda Undereidet, hadde 183 innbyggere i 2015.

Historie 
Så tidlig som i 1743 ble det rapportert funn av kobbermalm i Kvænangen, men nærmere undersøkelser ble først iverksatt rundt 1827 av «The Quenangen Mining Association».

En av interessentene i dette selskapet var engelskmannen John Rice Crowe, som allerede drev «Alten Copper Works» (senere Kåfjord kobberverk) i Alta sammen med Henry Woodfall. Undersøkelsene av malmforekomstene i Kvænangen fortsatte i flere år, og full gruvedrift i Kvænangen startet først i 1840, med utgangspunkt i Kjækan. Det ble etablert flere gruver i Kvænangen; de største var Edwards gruve og Cedars gruve. Alta-verket som Kvænangen-gruvene var en del av, ble slått sammen med Sulitjelma Aktiebolag i 1896. Deretter ble det gamle handelsstedet Badderen sentrum for fornyet virksomhet i bergverksdriften i Kvænangen. Fra Badderen ble det tidlig på 1900-tallet bygd malmkai og anlagt vei til gruvene. Det ble også satt opp telefonledning.

Direktørboligen fra Badderen ble i 1903 demontert og gjenreist i Sulitjelma som ny direktørbolig for Sulitjelma Aktiebolags Gruber. Denne villaen ble senere tatt i bruk som Sulitjelma Hotell.

Referanser 

Bosetninger i Kvænangen
Lego Star Wars: The Video Game

Lego Star Wars: The Video Game er et action-eventyrspill utviklet av Traveller's Tales til konsollene PlayStation 2 og Xbox, samt Windows. Griptonite Games sto for utviklingen av Nintendo Game Boy Advance versjonen, mens Aspyr Media sto for utviklingen av Macintosh-versjonen. Alle versjonene ble publisert av Eidos Interactive og LucasArts.

Handlingen følger Star Wars prequel-filmene Den skjulte trussel (1999), Klonene angriper (2002) og Sithene tar hevn (2005), samt et bonus segment fra Et nytt håp (1977). Spillets oppfølger Lego Star Wars II: The Original Trilogy ble utgitt i september 2006, mens en sammensetning av Lego Star Wars og Lego Star Wars II ble utgitt i november 2007 under navnet Lego Star Wars: The Complete Saga.

Bakgrunnsmusikken er den samme musikken som ble brukt til Star Wars-filmene, og spillet inneholder 59 spillbare karakterer. Lego Star Wars blir betraktet som et barnespill og ble kåret som åretsspill i 2005 av Kidzworld.com.

Handling 
Lego Studs er små mynt-lignende samleobjekter som skal fungere som spillets valuta. De minst verdifulle myntene er verdt bare 10 poeng. Enkelte mynter er lagt av gull, og er verdsatt til 100 poeng. Blå mynter er verdt 1 000 poeng. Men den sjeldneste mynten, lilla mynter er verdt 10 000 poeng. Spilleren får også en helse-måler som består av fire hjerter, som forsvinner hver gang spilleren blir skadd eller blr skutt mot. Å gjennomføre alle spillets nivåer, og få tak i samtlige Lego Studs, kan også låse opp et ekstra kapittel.

Referanser

Eksterne lenker
 

Star Wars-videospill
Xbox-spill
PlayStation 2-spill
Windows-spill
MacOS-spill
GameCube-spill
Game Boy Advance-spill
Action-eventyrspill
Videospill utviklet av LucasArts
Videospill fra 2005
Star Wars: The Video Game
Videospill utviklet i Storbritannia
Videospill utviklet i USA
Aniekeme Alphonsus

Aniekeme Alphonsus (født 25. desember 1999) er en nigeriansk friidrettsutøver som konkurrerer i sprintløp. Hun kom på 2.-plass på 100 meter og 3.-plass på 200 meter ved Juniorafrikamesterskapet i friidrett 2015.

Idrettskarriere 
Alphonsus deltok ved ungdomsafrikamesterskapet i friidrett 2015, der hun fikk sølv i lengdehopp, med 5,50 meter, og hun deltok også på Nigerias stafettlag som vant 4 x 100 meter stafett. 

Ved Juniorafrikamesterskapet i friidrett 2015 kom hun på 2.-plass på 100 meter, bak Tamzyn Thomas fra Sør-Afrika. I tillegg kom hun på 3.-plass på 200 meter, og deltok på Nigerias vinnerlag på 4 x 100 meter stafett.

Referanser

Eksterne lenker 
 
  Profil hos All-Athletics

Nigerianske sprintere
Juniorafrikamestere i friidrett
Fødsler i 1999
Lego Star Wars: The Complete Saga

Lego Star Wars: The Complete Saga er et Star Wars og Lego basert Action-eventyr videospill i hovedsak utviklet av Traveller's Tales. Spillet ble utgitt den 6. november 2007 på konsollene Xbox 360, PlayStation 3, Wii, og Nintendo DS, mens den for PC ble utgitt den 13. oktober 2009. Mac OS X versjonen ble utgitt 12. november 2010 av Feral Interactive, mens iOS og Android versjonen ble utgitt i henholdsvis 12. desember 2013 og 1. januar 2015.

Spillet er en kombinasjon av spillene Lego Star Wars: The Video Game og Lego Star Wars II: The Original Trilogy. Handlingen tar for seg alle Star Wars filmene i både den originale og prequel trilogiene.

Referanser

Eksterne lenker
  på 
 Official website 
 LEGO.com Video Games: Saga Home  
 Lego Star Wars: The Complete Saga på Feral Interactive

Star Wars-videospill
Xbox 360-spill
PlayStation 3-spill
Wii-spill
Nintendo DS-spill
Android-spill
IOS-spill
MacOS-spill
Windows-spill
Videospill utviklet av LucasArts
Action-eventyrspill
Videospill fra 2007
Star Wars: The Complete Saga
Videospill utviklet i Storbritannia
Combined Charging System

Combined Charging system, forkortet CCS, er en hurtigladestandard for elbiler som leverer høyspent likestrøm via en spesiell elektrisk kontakt avledet fra SAE J1772 (IEC type 1) eller IEC type 2-kontakt. Pluggen er en kombinasjon av en vekselsstrømkontakt med en likestrømopsjon.
CCS-kontakten benyttes for det meste i biler fra europeiske produsenter. 

Combined Charging System kalle også ofte for Combo. 

I Norge finnes det over  ladestasjoner med CCS-kabel.

Referanser 

Elbiler
Elektrisk energioverføring
Ladestasjoner
Baseball under Sentralamerikanske og karibiske leker 2010

Baseball under Sentralamerikanske og karibiske leker 2010. Baseball var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var tjueførste gangen som baseball var med i de sentralamerikanske og karibiske leker. Det var kun en turnering for menn, ni lag deltok.

Medaljer

Eksterne lenker
 Página Oficial: XXI Juegos Centroamericanos y del Caribe

Sentralamerikanske og karibiske leker 2010
Baseball under Sentralamerikanske og karibiske leker
Sarah Haskins

Sarah Haskins (født 13. mars 1981) er en amerikansk triatlet.

Hun representerte landet sitt under Sommer-OL 2008 i Beijing, der hun ble nummer 11.

Referanser

Eksterne lenker 
 

Triatleter fra USA
Deltakere for USA under Sommer-OL 2008
Triatleter under Sommer-OL 2008
Fødsler i 1981
Chrysobothrinae

Chrysobothrinae er en gruppe av biller som hører til familien praktbiller (Buprestidae).

Utseende 
Middelsstore, ovale, hvelvede, stort sett metallisk fargede praktbiller. Dekkvingene har ofte lyse flekker.

Levevis 
Som hos de fleste andre praktbiller utvikler larvene seg i død ved.

Systematisk inndeling / norske arter 

Gruppen blir ofte plassert som en stamme i underfamilien Buprestinae.

Inndelingen følger 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Chrysobothrinae Laporte de Castelnau & Gory, 1837
 Stammen Chrysobothrini Laporte de Castelnau & Gory, 1837
 Slekten Afrabothris Théry, 1936
 Slekten Chrysobothris Eschcsholtz, 1829 - ca. 770 arter, i Norge:
 Granpraktbille, Chrysobothris chrysostigma (Linnaeus, 1758)
 Eikepraktbille, Chrysobothris affinis (Fabricius, 1794)
 Slekten Colobogaster Solier, 1833 - 55 arter
 Slekten Knowltonia Fisher, 1935
 Slekten Sphaerobothris Semenov & Richter, 1934
 Slekten Achardella Obenberger, 1936
 Slekten Austrochalcophora Bellamy, 2006
 Slekten Austrophorella Kerremans, 1903
 Slekten Bellamyclus Özdikmen, 2008
 Slekten Bojaskinskia Holynski, 2009
 Slekten Chalcophorotaenia Obenberger, 1928
 Slekten Chrysaspis Saunders, 1869
 Slekten Embrikilium Obenberger, 1936
 Slekten Holynskirbus Özdikmen, 2008
 Slekten Phelix Marseul, 1865
 Slekten Pseudolampetis Obenberger, 1926
 Slekten Tokaranodicerca Hattori, 2004
 Slekten Zoolrecordia Holynski, 2006

Referanser

Kilder 

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Artsdatabanken – Buprestidae Besøkt 24. august 2015.

Eksterne lenker 
 
 

Praktbiller
Biller formelt beskrevet i 1837
Praise Idamadudu

Idamadudu Praise Oghenefejiro (født 18. desember 1998) er en nigeriansk friidrettsutøver som konkurrerer i sprintløp. Hun vant 200 meter ved Juniorafrikamesterskapet i friidrett 2015.

Idrettskarriere 
Idamadudu var tatt ut til Sommer-OL for ungdom 2014, men Nigeria og Sierra Leone måtte trekke seg fra disse lekene på grunn av utbrudd av ebola i Vest-Afrika.

Hun deltok ved Juniorafrikamesterskapet i friidrett 2015, der hun fikk gull på 200 meter, med 23,76 sekunder, og hun deltok også på Nigerias stafettlag som vant 4 x 400 meter stafett.

Ved ungdomsafrikamesterskapet i friidrett 2015 kom hun på 2.-plass på 200 meter, bak Nicola de Bruyn fra Sør-Afrika. I tillegg deltok hun på Nigerias vinnerlag på medleystafetten. I september deltok hun også ved Samveldeungdomslekene 2015 i Apia i Samoa, der hun vant 200 meter, og kom på 3.-plass på 400 meter, samt at Nigeria vant 4 x 100 meter med Idamadudu på laget.

Referanser

Eksterne lenker 
 

Nigerianske sprintere
Juniorafrikamestere i friidrett
Fødsler i 1998
Trinnskatt

Trinnskatt er betegnelsen på en norsk progressiv bruttoskatt på personlige skattyteres personinntekt og som går til den norske stat. Trinnskatten ble innført fra og med inntektsåret 2016 og avløste den tidligere toppskatten.

Det beregnes trinnskatt av personinntekt, dvs. det samme skattegrunnlaget som trygdeavgiften. Personinntekt omfatter først og fremst arbeidsinntekt og virksomhetsinntekt som skyldes aktiv innsats, men som utgangspunkt ikke kapitalinntekt, og det er ingen rett til kostnadsfradrag i arbeidsinntekter og begrenset rett til kostnadsfradrag i virksomhetsinntekter. Trinnskatten bidrar til en progressiv inntektsbeskatning ved at den øker gjennomsnittsskatten relativt mer for høyere inntekter enn for lavere inntekter.

Den maksimale effektive marginale skattesatsen på lønnsinntekt (ekskl. arbeidsgiveravgift) er i 2021 46,4 %. Denne inntreffer for inntekt over 1 021 550 kroner og består av trygdeavgift på 8,2 %, skatt på alminnelig inntekt på 22 % og trinnskatt på 16,2 %.

Referanser

Norske skatter